ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«**«**ՔԱՂԱՔԱՇԻՆՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**Հոդված 1.** «Քաղաքաշինության մասին» 1998 թվականի մայիսի 5-ի ՀՕ-217 օրենքի (այսուհետ՝ Օրենք) 3-րդ հոդվածը շարադրել հետևյալ խմբագրությամբ.

|  |  |
| --- | --- |
| **«Հոդված 3.** | **Քաղաքաշինական գործունեության օբյեկտները** |

1. Քաղաքաշինական գործունեության օբյեկտներ են`

ա) Հայաստանի Հանրապետության տարածքը, վարչատարածքային միավորների տարածքները, դրանց առանձին խմբերը, հատվածները, հողակտորները,

բ) արդյունաբերական, ագրոարդյունաբերական, հիդրոտեխնիկական, էներգետիկ, գիտատեխնիկական համալիրները և հանգույցները.

գ) քաղաքաշինական, ճարտարապետական, լանդշաֆտային համալիրները, հանգստի և ժամանցի գոտիները, առողջավայրերը, ջրատարածքները, արգելոցները, հատուկ պահպանության գոտիները, դրանց համակարգերը և բաղկացուցիչ մասերը.

զ) շենքերը, շինությունները, պատմության և մշակույթի անշարժ հուշարձանները.

է) ինժեներատրանսպորտային ենթակառուցվածքները.

2. Քաղաքաշինական օբյեկտների սահմանները որոշվում և փոփոխվում են օրենքով և իրավական այլ ակտերով սահմանված կարգով:

3. Քաղաքաշինական գործունեության օբյեկտներն ըստ նշանակության, բարդության և շինարարական միջամտության տեսակի դասակարգվում են ռիսկայնության աստիճանի հինգ կատեգորիաների:

4. Ըստ ռիսկայնության աստիճանի դասակարգված քաղաքաշինական գործունեության օբյեկտների ցանկը հաստատում է Հայաստանի Հանրապետության կառավարությունը:»:

**Հոդված 2.** Օրենքի 6-րդ հոդվածի թ) մասը շարադրել հետևյալ խմբագրությամբ.

**«**թ) ապահովել շինարարության իրականացման նկատմամբ հսկողությունը՝ օրենքով սահմանված կարգով.

**Հոդված 3.** Օրենքի 8-րդ հոդվածի 2-րդ պարբերության **«**նորմատիվ-տեխնիկական փաստաթղթերի պահանջները բառերից հետո լրացնել «, շինարարության իրականացման նկատմամբ հսկողությունը: բառերով.

**Հոդված 4.** Օրենքը լրացնել նոր 8.1 հոդվածով հետևյալ բովանդակությամբ.

Հոդված 8.1 Ինժեներական գործունեություն իրականացնողների իրավունքները և պարտականությունները

1. Ինժեներական գործունեություն իրականացնողների իրավունքները սահմանվում են սույն օրենքով և այլ իրավական ակտերով:

2. Ինժեներական գործունեությունը իր մեջ ընդգրկում է շինարարական աշխատանքների նկատմամաբ հսկողություն՝ քաղաքաշինական փաստաթղթերով սահմանված պահանջներին համապատասխան, ինչպես նաև օրենսդրությամբ սահմանված և նորմատիվ-տեխնիկական փաստաթղթերով հաստատված մեթոդաբանության հիման վրա շենքերի ու շինությունների տեխնիկական վիճակի հետազննությունը:

3. Ինժեներական գործունեություն իրականացնողները պարտավոր են օրենքով նախատեսված դեպքերում ունենալ համապատասխան գործունեության լիցենզիա:

**Հոդված 5**. Օրենքի 26-րդ հոդվածի 1-ին մասում «քաղաքաշինական պետական տեսչության» բառերը փոխարինել «ՀՀ [քաղաքաշինության, տեխնիկական և հրդեհային անվտանգության տեսչական մարմնի](http://www.gov.am/am/bodies-under-government/255/)» բառերով:

**Հոդված 6.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից: